Source: http://www.legex.ro/Hotararea-260-2017-153036.aspx
Timestamp: 2020-01-19 22:37:16+00:00
Document Index: 13980463

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Hotărârea 260/2017 | Legislatie gratuita
Hotărârea 260 2017 completeaza OUG 24 2013
Hotărârea 260 2017 modifica OUG 101 2011
Hotărârea 260 2017 a se vedea Hotărârea 1705 2006
Hotărârea 260 2017 modifica si completeaza Hotărârea 60 2005
Hotărârea Nr.260 din 27.04.2017
privind trecerea unui imobil, aflat în administrarea Regiei Autonome „Administraţia Patrimoniului Protocolului de Statˮ, din domeniul privat al statului în domeniul public al statului, atribuirea destinaţiei de reşedinţă oficială pentru acest imobil şi pentru modificarea şi completarea unor acte normative
ACT PUBLICAT ÎN MONITORUL OFICIAL NR. 307 din 28 aprilie 2017
În temeiul art. 108 din Constituţia României, republicată, al art. 863 lit. e) din Legea nr. 287/2009 privind Codul civil, republicată, cu modificările ulterioare, al art. 20 din Legea nr. 213/1998 privind bunurile proprietate publică, cu modificările şi completările ulterioare, al art. 14 alin. (3) din Ordonanţa de urgenţă a Guvernului nr. 101/2011 privind reglementarea condiţiilor pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Statˮ, a imobilelor proprietatea Regiei Autonome „Administraţia Patrimoniului Protocolului de Statˮ, pentru reglementarea situaţiei juridice a unor imobile, pentru reglementarea cheltuielilor de cazare în unele situaţii speciale, precum şi pentru modificarea unor acte normative, aprobată cu completări prin Legea nr. 382/2013, cu modificările şi completările ulterioare, al art. 3 alin. (1) şi art. 9 din Ordonanţa Guvernului nr. 19/2002 privind unele măsuri pentru constituirea şi utilizarea fondului locativ de protocol şi bunuri mobile din domeniul public al statului, aflate în administrarea Regiei Autonome „Administraţia Patrimoniului Protocolului de Statˮ, aprobată cu modificări prin Legea nr. 640/2002, cu modificările ulterioare, al art. 1 din Ordonanţa de urgenţă a Guvernului nr. 87/2014 pentru stabilirea unor măsuri privind situaţia juridică a unor bunuri din domeniul public şi privat al statului, aflate în administrarea Regiei Autonome „Administraţia Patrimoniului Protocolului de Statˮ, a unor măsuri privind managementul situaţiilor de urgenţă, precum şi pentru modificarea şi completarea unor acte normative, aprobată prin Legea nr. 144/2015, precum şi al art. II alin. (2) şi alin. (4) din Ordonanţa de urgenţă a Guvernului nr. 24/2013 pentru modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Statˮ, aprobată cu completări prin Legea nr. 231/2013, cu modificările şi completările ulterioare, Guvernul României adoptă prezenta hotărâre. Articolul 1(1) Se aprobă trecerea unui imobil, având datele de identificare prevăzute în anexa care face parte integrantă din prezenta hotărâre, din domeniul privat al statului şi administrarea Regiei Autonome „Administraţia Patrimoniului Protocolului de Statˮ în domeniul public al statului şi administrarea Regiei Autonome „Administraţia Patrimoniului Protocolului de Statˮ.(2) Imobilul prevăzut la alin. (1) se înscrie în fondul locativ de protocol şi bunuri mobile, aflat în domeniul public al statului şi în administrarea Regiei Autonome „Administraţia Patrimoniului Protocolului de Statˮ. Articolul 2Se aprobă atribuirea destinaţiei de reşedinţă oficială a imobilului prevăzut la art. 1 pentru persoanele prevăzute la art. 2 lit. a) din Ordonanţa Guvernului nr. 19/2002 privind unele măsuri pentru constituirea şi utilizarea fondului locativ de protocol şi bunuri mobile din domeniul public al statului, aflate în administrarea Regiei Autonome „Administraţia Patrimoniului Protocolului de Statˮ, aprobată cu modificări prin Legea nr. 640/2002, cu modificările ulterioare. Articolul 3(1) Imobilul prevăzut la art. 1, împreună cu dotările aferente, se pune la dispoziţia beneficiarului de către Regia Autonomă „Administraţia Patrimoniului Protocolului de Statˮ pe întreaga perioadă a exercitării mandatului.(2) Cheltuielile aferente utilizării imobilului şi a dotărilor aferente vor fi suportate conform dispoziţiilor art. 3 alin. (2) din Ordonanţa Guvernului nr. 19/2002, aprobată cu modificări prin Legea nr. 640/2002, cu modificările ulterioare. Articolul 4Hotărârea Guvernului nr. 60/2005 privind organizarea şi funcţionarea Regiei Autonome „Administraţia Patrimoniului Protocolului de Statˮ, publicată în Monitorul Oficial al României, Partea I, nr. 105 din 1 februarie 2005, cu modificările şi completările ulterioare, se modifică şi se completează după cum urmează: 1. La anexa nr. 3 - Lista bunurilor imobile din domeniul public al statului, aflate în administrarea Regiei Autonome „Administraţia Patrimoniului Protocolului de Stat", după numărul curent 70 se introduce un nou număr curent, numărul curent 71, cu următorul cuprins:
„71 Imobil garaj cu teren aferent situat în Bucureşti, str. Dimitrie Orbescu nr. 7, sectorul 2 - fostă Pictor Margareta Sterian nr. 7 382,00ˮ
2. La anexa nr. 4 - Lista bunurilor imobile din domeniul privat al statului, aflate în administrarea Regiei Autonome „Administraţia Patrimoniului Protocolului de Statˮ, numărul curent 847 se abrogă. Articolul 5La anexa nr. 2 „Lista bunurilor mobile şi imobile care fac parte din baza materială destinată activităţii de reprezentare şi protocolˮ din Ordonanţa de urgenţă a Guvernului nr. 24/2013 pentru modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Statˮ, publicată în Monitorul Oficial al României, Partea I, nr. 208 din 12 aprilie 2013, aprobată cu completări prin Legea nr. 231/2013, cu modificările şi completările ulterioare, după numărul curent 18 se introduce un nou număr curent, numărul curent 19, cu următorul cuprins:
Nr. crt. Imobilul
„19 Imobil garaj cu teren aferent în suprafaţă de 382,00 mp, situat în Bucureşti, str. Dimitrie Orbescu nr. 7, sectorul 2 - fostă Pictor Margareta Sterian nr. 7ˮ
Articolul 6La anexa nr. 3 „Lista imobilelor din domeniul privat al statului aflate în administrarea Regiei Autonome «Administraţia Patrimoniului Protocolului de Stat» şi a imobilelor proprietate proprie, propuse în vederea vânzăriiˮ din Ordonanţa de urgenţă a Guvernului nr. 101/2011 privind reglementarea condiţiilor pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Statˮ, a imobilelor proprietatea Regiei Autonome „Administraţia Patrimoniului Protocolului de Statˮ, pentru reglementarea situaţiei juridice a unor imobile, pentru reglementarea cheltuielilor de cazare în unele situaţii speciale, precum şi pentru modificarea unor acte normative, publicată în Monitorul Oficial al României, Partea I, nr. 851 din 30 noiembrie 2011, aprobată cu completări prin Legea nr. 382/2013, cu modificările şi completările ulterioare, poziţia nr. 588 se abrogă. Articolul 7 Secretariatul General al Guvernului şi Ministerul Finanţelor Publice vor opera modificarea corespunzătoare a Hotărârii Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.PRIM-MINISTRUSORIN MIHAI GRINDEANUContrasemnează:Secretarul general al Guvernului,Mihai BusuiocMinistrul finanţelor publice,Viorel ŞtefanANEXĂ DATELE DE IDENTIFICARE ale bunului imobil, aflat în administrarea Regiei Autonome „Administraţia Patrimoniului Protocolului de Statˮ, care trece din domeniul privat al statului în domeniul public al statului
Denumirea imobilului Persoana juridică de la care se transmite imobilul Persoana juridică la care se transmite Poz. HG nr. 60/2005 Caracteristicile tehnice ale imobilului
Imobil garaj cu teren aferent str. Dimitrie Orbescu nr. 7, sectorul 2 - fostă Pictor Margareta Sterian nr. 7, Bucureşti Domeniul privat al statului, administrarea Regiei Autonome „Administraţia Patrimoniului Protocolului de Statˮ Domeniul public al statului, administrarea Regiei Autonome „Administraţia Patrimoniului Protocolului de Statˮ 847 - construcţie formată din demisol, casa scării, cameră depozitare, degajament, cameră personal, wc, spaţiu sub scară (depozitare), culoar spălătorie, casa scării, cămară, centrală termică, depozit carburanţi, cameră personal, cameră personal, cameră depozitare - Su = 121,91 mp, suprafaţă garaj 31,76 mp, parter înalt - hol, cameră de zi, living, degajament, casa scării, wc, bucătărie, casa scării - Su = 139,52 mp - suprafaţă terasă + scară - 10,45 mp - suprafaţă terasă acoperită - 19,64 mp, etaj - casa scară, cameră zi, dormitor, baie, debara, dormitor, baie, casă scară, debara - Su = 117 mp, suprafaţă terasă - 29,54 mp - teren 382,00 mp CF nr. 208419
COMENTARII la Hotărârea 260/2017
Momentan nu exista niciun comentariu la Hotărârea 260 din 2017
Alte acte pe aceeaşi temă cu Hotărârea 260/2017